Math Rock

**Math rock** (), ալտերնատիվ և ինդի ռոքի ոճ ՝ ձևավորված «''King Crimson''» և «*[[Rush]]*» խմբերի ազդեցությամբ։ նութագրվում է բարդ, ոչ տիպիկ ռիթմիկ կառուցվածքներով (ներառյալ անկանոն դադարներով և վերսկսումներով), հակադարձ հնչյուններով (կոնտրապունկտ), տարօրինակ ընդհատումներով և երկարացված ակորդներով։ Փոսթ-ռոք ժանրի հետ նմանություններ ունենալով՝ մաթ ռոքը հաճախ նկարագրվում է որպես «նույն մետաղադրամի հակառակ կողմ»։ Այս ժանրը նախընտրում է «ռոքային» մոտեցում երգերի ստեղծմանը և հնչյուններին։ Այն սովորաբար կատարվում է փոքր խմբերի կողմից, որոնք շեշտադրում են կիթառի դերը։

Մի շարք խմբեր համարվում են այս ժանրի առաջամարտիկները։

## Պատմություն և նախորդներ
*«King Crimson»* խմբի «*Red»* և «*Discipline»* ալբոմները, ինչպես նաև «*Slint»* խմբի «*Spiderland»* ալբոմը, հաճախ դիտարկվում են որպես մաթ ռոքի ձևավորման հիմնարար ազդեցություններ։ Կանադական փանք ռոք խումբ «*Nomeansno»-ն* (հիմնադրվել է 1979-ին, դադարել գործունեությունը 2016-ին) երաժշտական քննադատների կողմից նշվել է որպես մաթ ռոքի «գաղտնի ազդեցություն»՝ ժանրի զարգացմանընախորդելով ավելի քան տասը տարի։ Նույն ժամանակաշրջանի նույնիսկ ավելի ավանգարդ խումբ «*Massacre»*-ը, որի անդամներն էին կիթառահար Ֆրեդ Ֆրիթը և բասիստ Բիլ Լասուելը, ազդեցություն էր կրել փանքի հուժկու էներգիայից՝ օգտագործելով բարդ ռիթմիկ հատկանիշներ։ «*Black Flag»* խմբի՝ 1984 թվականի «*My Wa»r* ալբոմում նույնպես կան անսովոր բազմառիթմեր։

*«[[Yes (խումբ)|Yes]]»* խմբի՝ 1971 թվականի «*Fragile»* ալբոմի երկու երգեր նույնպես ուշադրության են արժանացել․ «*Classic Rock»* ամսագրի Փոլ Լեսթերը գրում է, որ *«Five Per Cent for Nothing*» ստեղծագործությունում հարվածային գործիքներ նվագող Բիլ Բրուֆորդը «*հորինում է մաթ ռոքը*», իսկ «*Pitchfork*»-ի երաժշտական գրախոսներ Քրիս Դալենը, Դոմինիկ Լեոնեն և Ջո Թանգարին «*Heart of the Sunrise*»-ը նկարագրում են որպես «բազմաշերտ կառուցվածքով նախամաթռոքային էպոս»։

Ժամանակակից մաթ ռոքի օրինակներից են «*Delta Sleep»*, «*Covet»*, «*Tricot»* և «*TTNG»* խմբերը։

## Որակներ
Մաթ ռոքը բնութագրվում է ռիթմիկ բարդությամբ, որը շատերի կողմից ընկալվում է որպես «մաթեմատիկական»։ Մինչդեռ ռոքի մեծ մասը օգտագործում է ստանդարտ երաժշտական չափեր (անկախ շեշտադրումից կամ սինկոպացումից), մաթ ռոքում հաճախ հանդիպում են ոչ ստանդարտ և փոփոխվող ռիթմեր, ինչպիսիք են՝ 5/4, 7/8, 11/8 կամ 13/8 չափերը։

Ինչպես ավանդական ռոքում, այստեղ ևս հնչողության հիմնական ուժը կիթառներն ու հարվածայիններն են։ Սակայն մաթ ռոքում հարվածային գործիքներն ունեն ավելի կարևոր դեր՝ ապահովելով շարժիչ ուժ և բարդ ռիթմեր։ Կիթառահարները հաճախ օգտագործում են թափանցիկ հարվածների տեխնիկա (tapping) և լուպ պեդալներ՝ այդ ռիթմների վրա շերտեր կառուցելու համար, ինչպես օրինակ՝ «*Battles*» խմբի ստեղծագործություններում։

Երգի խոսքերը սովորաբար առաջնային չեն մաթ ռոքում․ ձայնը դիտարկվում է որպես լրացուցիչ երաժշտական գործիք։ Շատ հաճախ վոկալը չի կրկնահնչեցվում (overdubbbed), և ձայնը խառնվում է մյուս գործիքների հետ՝ առանց շեշտադրման, ինչպես օրինակ՝ Սթիվ Ալբինիի ձայնագրման ոճում։ Մաթ ռոքի ամենահայտնի խմբերից շատերը ամբողջովին միայն գործիքային են՝ օրինակ՝ «*Don Caballero»* կամ «*Hella»*։

Մաթ ռոքի և էմոյի միջև գոյություն ունի նշանակալի հատում։ Այս կապը ակնհայտ է «*Tiny Moving Parts»* կամ «*American Football»* խմբերում, որոնց երաժշտությունը նկարագրվել է որպես «փայլուն, մաթեմատիկորեն կառուցված ռոք», որը դարձավ էմո ժանրի բնորոշ հնչողություններից մեկը 2000-ականներին։

## Տերմին
«Math rock» տերմինը սկզբում օգտագործվել է որպես կատակ, սակայն ժամանակի ընթացքում դարձել է տվյալ երաժշտական ոճի ընդունված անվանումը։ Այս մտքի ջատագովներից մեկը «*Chavez*» խմբի երգիչ Մեթ Սվինին է, որի խումբը հաճախ կապվում է մաթ ռոքի հետ։

Այնուամենայնիվ, բոլոր քննադատները մաթ ռոքը չեն դիտարկում որպես ռոքի լուրջ ենթաժանր, և նույնիսկ այդ ժանրի ամենահայտնի ներկայացուցիչներից ոմանք հրաժարվել են այդ անվանումից։

## Արտիստներ
### Ասիա
Մաթ ռոքը զգալի տարածում ունի Ճապոնիայում։ Ամենահայտնի ճապոնական խմբերից են «*Toe»*, «*Tricot»*, «*The Cabs»* և «*Lite»* խմբերը։ Կան մի շարք այլ խմբեր, որոնք իրենց երաժշտության մեջ ներառում են մաթ ռոքային տարրեր, օրինակ՝ «*Ling Tosite Sigure»*, «*Zazen Boys»* և «*Mouse on the Keys»*։

Թայվանում ինդի երաժշտություն ոչ հաճախ է հանդիպում, սակայն մաթ ռոքը դառնում է զարգացող և արագ տարածում ստացող ժանր։ Այս շարժման ամենահայտնի ներկայացուցիչներից է «*Elephant Gym»* խումբը։

### Հյուսիսային Ամերիկա
Հյուսիսային Կարոլինայի Չապել Հիլ քաղաքից «*Polvo»* խումբը հաճախ դիտվում է որպես մաթ ռոքի հիմնասյուներից մեկը, թեև խմբի անդամները չեն ընդունել այդ դասակարգումը։

Կալիֆոռնիայում «*Game Theory»* և «*The Loud Family»* փոփ խմբերը ղեկավարվում էին Սքոթ Միլլերի կողմից, ում մասին ասում էին, թե նա «փոփ երաժշտության հետ վարվում էր այնպես, ինչպես ծնունդով մաթեմատիկոսը՝ թվերի հետ»։ «*Game Theory»* խմբի անունը ևս ունի մաթեմատիկական ծագում՝ մատնանշելով «գրեթե մաթեմատիկական» հնչողություն, երբեմն անվանվելով «IQ ռոք»։

Թեև Սիեթլի սովորաբար չի կապվում մաթ ռոքի հետ, որոշ մասնագետներ «*Soundgarden»* խմբին համարում են բացառություն, քանի որ նրանց շատ երգերում հանդիպում են տարօրինակ ռիթմիկ չափեր։

## Ծանոթագրություններ

## Լրացուցիչ գրականություն
* 
* 
* 

Կատեգորիա:Ալտերնատիվ ռոք
Կատեգորիա:Ալտերնատիվ ռոքի ժանրեր
Կատեգորիա:Ամերիկյան երաժշտության ոճեր
Կատեգորիա:Երաժշտական ոճեր
Կատեգորիա:Ռոք երաժշտության ժանրեր